	     
		TELŠIŲ RAJONO SAVIVALDYBĖS ADMINISTRACIJOS	DIREKTORIUS		
ĮSAKYMAS
DĖL GYVENTOJŲ BALSAVIMO UŽ PATEIKTUS BENDRUOMENĖS INICIATYVŲ PROJEKTUS  REZULTATŲ PATVIRTINIMO IR DAUGIAUSIAI GYVENTOJŲ BALSŲ SURINKUSIŲ PROJEKTŲ ĮGYVENDINIMO

2025 m. spalio 21 d. Nr. A1-1569
Telšiai 



Vadovaudamasi Bendruomenės iniciatyvų projektų idėjų atrankos ir finansavimo tvarkos aprašo, patvirtinto Telšių rajono savivaldybės tarybos 2025 m. kovo 27 d. sprendimu Nr. T1-90 „Dėl bendruomenės iniciatyvų projektų idėjų atrankos ir finansavimo tvarkos aprašo patvirtinimo“, 32 punktu, Telšių rajono savivaldybės bendruomenės iniciatyvų projektų idėjų atrankos, finansavimo ir įgyvendinimo 2025–2026 metų planu, patvirtintu Telšių rajono savivaldybės administracijos direktoriaus 2025 m. balandžio 2 d. įsakymu Nr. A1-485 „Dėl Telšių rajono savivaldybės bendruomenės iniciatyvų projektų idėjų atrankos, finansavimo ir įgyvendinimo 2025–2026 metų plano patvirtinimo“, bei Bendruomenės iniciatyvų projektų idėjų pasiūlymų vertinimo konsultacinės darbo grupės 2025 m. spalio 15 d. protokolu Nr. BPP-5:
.	Tvirtinu daugiausiai balsų surinkusių projektų sąrašą:

Projekto kategorija	Bendruomenės iniciatyvų projekto idėjos pavadinimas	Balsavusių gyventojų skaičius
Telšių rajonas	„Degaičių dvaro sodybos lauko sporto aikštelė“	419
Telšių miestas	„Gydanti aplinka“	390
Telšių rajonas	„Kiemelio širdis“	262
Telšių rajonas	„Draugystės parkas“	135


.	P a v e d u Telšių rajono savivaldybės administracijos Strateginio planavimo ir investicijų skyriui numatyti Telšių rajono savivaldybės 2026–2028 metų strateginiame veiklos plane  30 000,00 Eur lėšų poreikį daugiausiai gyventojų balsų surinkusiai Telšių rajono projekto idėjai „Degaičių dvaro sodybos lauko sporto aikštelė“ ir  30 000,00 Eur lėšų poreikį daugiausiai gyventojų balsų surinkusiai Telšių miesto projekto idėjai „Gydanti aplinka“ įgyvendinti.
.	S k i r i u  Gintautą Lukauską, Telšių rajono savivaldybės administracijos Statybos ir urbanistikos skyriaus vedėją, atsakingą už daugiausiai gyventojų balsų surinkusių projektų idėjų „Degaičių dvaro sodybos lauko sporto aikštelė“ ir „Gydanti aplinka“ įgyvendinimą.
.	P a v e d u  Gintautui Lukauskui, Telšių rajono savivaldybės administracijos Statybos ir urbanistikos skyriaus vedėjui, bendradarbiauti su įgyvendinamų projektų idėjų pareiškėjais (toliau – Pareiškėjas):
. pateikti Pareiškėjams kontaktinius duomenis;
. informuoti Pareiškėjus apie svarbius projektų įgyvendinimo etapus;
. svarstyti Pareiškėjų pateiktas pastabas bei pasiūlymus laimėjusių projektų rengimo ir įgyvendinimo metu;
. pranešti Pareiškėjams apie projekto įgyvendinimo pabaigos datą.
Šis įsakymas per vieną mėnesį nuo jo įteikimo dienos gali būti skundžiamas Lietuvos administracinių ginčų komisijos Šiaulių apygardos skyriui (Dvaro g. 81, LT-76299 Šiauliai) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Šiaulių rūmams (Dvaro g. 80, LT-76298 Šiauliai) Lietuvos Respublikos administracinių bylų teisenos įstatymo nustatyta tvarka.


Administracijos direktorė							Lina Leinartienė

